
DISSERTATIO  MEDICA 

INAUCrURALIS, 

DE 


RENIBUS. 


P riusquam  aliquis  de  functionibus  uniuscu¬ 
jusque  organi  corporis  humani  disserere  inci¬ 
piat,  accuratam  possideat  partium  anatomiam, 
necesse  est.  Ideoque  tam  ob  connexionem, 
quam  in  opinioni  consentiendo  Doctoris  Hun- 
ter  jure  illustris,  et  aliorum,  qui  Anatomiam 
ac  Physiologiam  nunquam  sejungi  de  alterutra 
tractando  affirmant ;  antequam  hunc  ingrediar 
investigationis  campum,  pariter  latum  ac  mag¬ 
ni  momenti,  paucis  in  verbis  primum  praefari 

conabor  horum  viscerum  anatomiam,  nempe 
Renum,  quorum  functiones  sequentibus  pagi¬ 
nis  tractare  in  animo  est.  In  nitendo  autem, 
intra  arctos  limites  tentaminis  hujus  generis, 
diversas  omnibus  vestigiis  indagare  rei  doctri¬ 
nas,  tot  varia  complectentis  quot  ea,  quam  se¬ 
legi,  ad  praecipuas  ejus  solas  mihi  necessarium 
est  attendere,  quas  hoc  in  modo  absolvam, 
nempe;  Imo,  Ad  urinae  secretionem;  2ndo, 
Ad  ejus  composita  et  dotes  corpore  sano;  de¬ 
nique  Stio,  Ad  paucas  mutationes,  quas  subit, 
e  morbis  orientes. 


DE  RENUM  ANATOMIA. 

v  ;  i-*-  A  i  f,  ,,  'XilU\ 

Necessarium  ergo  esse  incidere  corpora  mortuorum, 

eorumque  viscera  atque  intestina  scrutari.” 

Cels.  de.  Medicin.  Lib.  I. 

Renes  sunt  duo  glandularia  corpora  ob¬ 
scure  rubri  coloris,  qui  situm  lumbari  regione 
et  superiori  et  posteriori  abdominis  parte  ha¬ 
bent,  adiposa  substantia  alte  immersi. 

Singuli  utroque  latere  spinae,  ventri  inferi- 

ori  incumbunt  Diaphragmatis,  Magno  Mus- 
culo  Psoae,  Quadrato  Lumborum  et  Transver¬ 
sali.  Dexter  quam  sinister  Ren  potius  infe¬ 
rior  est,  ob  magnam  molem  dextri  lobi  Hepa¬ 
tis  cui  subjacet ;  hic  sinistro  latere  sub  inferi¬ 
ori  et  posteriori  Splenis  parte  ponitur.  Hinc 
uterque  quadam  saltem  in  parte,  inter  respi¬ 
randum  motus  Diaphragmatis  ac  Lienis  comi¬ 
tatur;  et  ratio  haud  obscura  est  quare  in  Ne¬ 
phritide  dolor  inspirando  augeatur. 

Ambo  homini  adulto  extrorsnm  convexi 
sunt,  sed  introrsum  concavi  ubi  Spinae  arcte 
connectuntur.  In  figura  Gallicae  fabae  ple¬ 
rumque  comparantur,  quam  quodammodo  re¬ 
ferunt.  Attamen  non  modo  diversis  in  homi¬ 
nibus,  sed  diversis  quoque  lateribus  ejusdem 
corporis  distant.  Ut  Renes  extra  Peritone¬ 
um  poni  proprie  dicuntur,  ita  tegmen  eorum 
parte  anteriori  tantum  accipiunt ;  quia  id  ad 
Mesenterium  formandum  pone  haud  convenit. 
Praeterea,  quisque,  duabus  tunicis  investiun¬ 
tur  quarum  prima  tantum  de  membrana  cel¬ 
lulari  constans,  quam  renes  pariter  cum  vicinis 
partibus  accipiunt.  Adiposa  Tunica  nomina- 
tur,  propter  acervum  adiposae  materiae  eam 

inter  et  tunicam  inferiorem  congestum  qui  in 
Polysarcia  admodum  augetur.  Haec  quoque  a 
pressura  magna  Vasa  circumdat  atque  defen¬ 
dit,  quae  substantiam  Renis  ineunt  aut  exe¬ 
unt.  Secunda,  quas  Tunica  propria  nominari 
potest,  Membrana  tenuis  ac  pellucida  est,  quae 
ubique  Renis  substantiam  arcte  complectitur, 
et  denique  supra  Sinum  apud  ejus  margines 
reflectitur  cum  Pelve  atque  Vasis  magnis  con¬ 
jungenda.  Substantiam  hujus  organi,  quod 
in  sano  statu  firmae  structurae  est,  aliqui  in 
tres  partes,  Corticalem  nempe  aut  Glandula¬ 
rem,  Tubularem,  et  Papillarem  diviserunt;  sed 
alii  fortasse  melius  in  duas,  Cineream  et  Me¬ 
dullarem,  aut  Tubularem,  cujus  Papillaris  mihi 
videtur  continuatio. 

Corticalis  Substantia  Renem  circumdat  ejus- 
que  externam,  et  tertiam  totius  latitudine  for¬ 
mat,  mittitque  partitiones,  quae  Medullares 
strias,  alias  aliis  sejungunt.  Hac  pallidior  est 
Medullaris  vel  Urinifera  pars  et  in  tubos  di¬ 
versos  dividitur,  qui  Tubuli  Uriniferi  appel¬ 
lantur,  quorum  plurimi,  in  punctum  radiorum 
more  convergentes,  in  Papillarum  unam  desi¬ 
nunt.  Papillae  ut  jam  dictum  est,  tantum 

partis  Tubularis  continuatio  seriesque,  numero 
variant  secundum  lobos,  ex  quibus  Ren  pri¬ 
mum  constabat.  Sunt  in  corpore  humano  ple¬ 
rumque  duodecim  aut  plures,  quarum  apice  u- 
trarumque  parva  conspiciuntur  puncta  e  quibus 
in  Infundibula  stillat  Urina.  Infundibula  parva 
receptacula  sunt,  quae  fere  semper  Papillarum 
numero  respondent.  Haec  autem  structura 
haud  perpetua  est.  Ut  duae  aut  plures  pa¬ 
pillae  in  commune  desinere  interdum  repe- 
riuntur.  Illa  quidem  coeundo  apud  Renis  Si¬ 
num  in  saccum  dilatant,  qui  Pelvis  nominatur 
et  haec  ejus  diametrum  contrahendo  Ureterem 
format.  Duo  Ureteres,  unus  cuique  Reni 
plerumque  sunt,  quamvis  in  quibusdam  raris 
exemplis  duo  aut  plures  utrinque  inventi 
sint  *.  Hi  e  singulis  Renibus  exeunt  ex¬ 
acte  infra  Venam,  antrorsum  laxe  descen¬ 
dunt  supra  Musculos,  Psoas,  Pelvimque  pos¬ 
tea  intrant  inter  Rectum  et  Vesicam  denique 
hujus  inferiorem  ac  posteriorem  partem  obli- 


*  Verheyen.  Anatom.  Corp.  Human.  Cap.  xvi.  MonroV 
Outlines  of  Anatomv,  Vol.  iii.  p.  4. 

que  perforant.  Haec  obliquitas  officio  valvu¬ 
lae  inservit  in  Ureteres  Urinae  reditum  im¬ 
pediendo.  Similis  structura  in  aliis  corporis 
partibus  observatur  veluti  iter  in  Duodenum, 
Communis  Choledici  et  Pancreatici  Ductus. 

Ureterum  canalis  quaquaversum  haud  pari¬ 
ter  latus,  sed  arctior  est,  ubi  Psoas  Musculos 
transeunt.  Constant  ex  tribus  tunicis  praeter 
tegmen  quod  a  Peritoneo  accipiunt ;  externa 
nempe,  densa  Membranosa,  media  Musculari, 
quae  a  quibusdam  negatur  et  interna  Mucosa, 
cui  nomen  Villosa  haud  bene  imponitur. 
Haec  Mucum  secernit  quo  ab  Urinae  acri¬ 
monia  se  defendit,  et  ita  internam  Vesicae 
Tunicam  bene  refert.  Penum  Arteriae,  quae 
lienales  aut  Emulgentes  appellantur,  ab  Aorta 
mter  Superiorem  et  Inferiorem  Mesentericam 
plerumque  oriuntur ;  et  pro  magnitudine  or¬ 
ganorum  quibus  distribuuntur  praeter  natu¬ 
ram  amplae  apparent ;  et  sanguis  qui  post 
ejus  circuitum  quadam  in  parte  mutatur.  As¬ 
cendenti  Cavae  per  Venas  Renales  redditur. 

His  partibus  vim  nervosam  suppeditat 
Plexus  Renalis,  qui  e  Semilunari  Ganglio  ori¬ 
ginem  trahit ;  et  attentione  dignum  est,  nui- 

lum  organum  quam  Renes  cum  omnibus  par¬ 
tibus  corporis  humani  majorem  habere  con¬ 
sensum,  Diureticorum  actione  bene  testante. 
Sunt  Renibus  Foetus  propria,  quae  non  prae- 
teriri  debent,  et  hic  quidem  eorum  structura 
minuta  optime  explicari  potest.  In  externo 
aspectu,  illam  laevem  ac  aequalem  adulti  super¬ 
ficiem  haud  referunt,  sed  quasi  ex  multis  lo¬ 
bulis  sunt  compositi,  quorum  uterque,  ut  ex 
Anatomia  patet.  Renem  distinctum  recte  di¬ 
catur  formare.  Haec  structura  in  quibusdam 
inferioribus  animalibus  per  vitam  durat,  veluti 
amphibio  Turture,  cui  pulchrae  speciei  lobuli 
sunt. 

Quinetiam  Suprarenales  glandulae  Foetui 

-  <  r  *  r  f ^  f  ^  *  <  s 

quam  Adulto  milito  sunt  majores,  quarum 
de  functione  multae  vagae  theoriae  prolatae 
sunt,  ut  nomina  Capsulae  Atrabiliariae,  Renes 
Succenturiati,  satis  demonstrant. 

Nihil  adhuc  vero  certi  de  his  comprobatur. 
Probabile  tamen  est  ob  majorem  magnitudi¬ 
nem  primis  mensibus,  quam  ullo  provectiore 
tempore  eos  tunc  usui  inservire,  qui  nunquam 
postea  est  necessarius.  Sed  qui  sit,  non  com¬ 
pertum  est,  neque  hanc  investigationem  ingre- 

diar,  ut  jam,  Renum  structuram  explicando, 
fusius  locutus  sum,  quam  mihi  primo  animus 
fuit.  Ut  hoc  tamen  solum  fundamentum  est 
quo  multae  theoriae  de  secretione  Urinae  ni¬ 
tebantur,  ita  inveni  ad  bene  intelligendum 
quae  sequuntur,  eorum  anatomiam  minutam 
admodum  necessarium  esse.  Nunc  de  hoc  a- 
gendum  est,  quod  ad  hanc  dissertationem  per¬ 
tinet;  nempe 


DE  THEORIA  SECRETIONIS  URINAE. 

ft  Veniet  tempus  quo  ista  quae  nunc  latent,  in  lucem 
dies  extrahet,  et  longioris  aevi  diligentia.  Tempus 
veniet,  quo  posteri  nostri  tam  aperta  nos  nesciisse  mi¬ 
rentur.” 

Seneca  Nat.  Quaest.  Lib.  VIII. 

Renes  organa  esse,  quibus  Urina  secerni¬ 
tur,  et  ex  Ureteribus  in  Vesicam  vehitur,  ibi- 
que  manet,  donec  hanc  ad  contractionem  ciet, 
et  e  corpore  propellitur,  satis  patet ;  sed  mo¬ 
dus  tamen,  quo  secretio  fit,  doctorum  ab  anti¬ 
quissimis  temporibus  attentionem  adhuc  sibi 

vindicavit.  Multae  diversis  temporibus,  theo¬ 
riae  speciosae  in  lucem  editae  sunt,  et  pro 
tempore  valuerunt,  donec  Physiologicorum 
subsequentium  experimentis  concesserunt,  et 
pariter  in  oblivionem  abierunt  ac  earum  in¬ 
ventores.  De  his  omnibus  pariter  vagis  ac 
obscuris  dicere  difficile  et  inutile  foret,  et  extra 
limites  hujus  operis.  Ita  mihi  proposui  pau¬ 
cas  tantum  retractare,  et  cum  hac  Heracliti 
incipiam. 

Haec  omnium  antiquissima,  est  quantum 
scio,  quae  memoriae  traduntur.  Urinam  con¬ 
cepit  in  Vesica  eodem  modo  ac  pluviam  coelo 
gigni.  Ut  nubium  vapores  in  imbrem  vi  pre¬ 
muntur,  ita  exhalationes  cibi  potusque  in  Ve¬ 
sicam  descendentes,  Urinam  faciunt.  Hanc 
opinionem  ab  Aristotele  dictam  Asclepiades, 
Methodicorum  pater  complexus  est,  et  demum 
refellit  Galenus,  qui  Urinam,  mite  sanguinis 
serum  putavit.  Huic  succedit  illa  Ruffii  E- 
phesii,  qui  44  Urinam  Nitrosam  humiditatem” 
nominat.  Postea  Joannes  Heurnius  hanc  de¬ 
finit  fluidorum  serum,  quae  Hepatis  venis 
congeruntur,  et  cum  rebus  miscentur,  quas 
bibimus ;  et  his  verbis  utitur:  44  Quae  nacta  fuit 

“  nonnihil  excrementi  ex  alimenti  coctione  in 
“  hepate  per  meatum  urinarium  excretum,  ut 
“  sanguis  purior  reddatur 

In  Corticali,  vel,  ut  aliis  placuit,  Cinerea 
parte  Renis  secretionem  fieri,  inter  omnes  fere 
convenit ;  et  in  hac  Malpighius  asserit  se  cor¬ 
pora  glandularis  structurae  invenisse  ;  quibus 
nullus  Anatomicus  post  eum  in  corporis  hu¬ 
mani  Renibus  conspicere  unquam  potuit  ali¬ 
quid  simile;  quamvis  aliquorum  inferiorum 
animalium,  veluti  equi  et  vaccae  in  Corticali 
Renum  substantia  satis  patefiant.  Huic  ta¬ 
men  corporis  humani  glandulas  quoque  adesse 
affirmat,  hisque  Urinam  secerni,  in  Tubulos 
Uriniferos  emitti,  sed  quoque  fatetur  iter  inter 
illas  hosque  admodum  obscurum  esse. 

Multum  vero  secus,  ac  Malpighius,  sibi 
persuasum  habebant  Ruyschius  et  Vieussenius, 
qui  Tubulos  Uriniferos  arteriae  renalis  ramu¬ 
los,  continuos  esse  affirmant ;  et  has  substan¬ 
tias  esse  contendunt  quas  ille  glandulares  de¬ 
scripsit,  convolutos  arteriae  ramulos  priusquam 


*  Vide  Heurnii,  Institut.  Medicin. 

in  Tubos  Urinarios  desinunt.  Multi  Anatomi¬ 
ci  primi  nominis  opinari  videntur  Ruyschium 
venas  conspexisse  in  quas  arteriae  desinunt, 
pro  Tubis  Urinariis.  In  hunc  errorem  inci¬ 
dere  facile  potuit  ob  Venarum  numerum  quae 
Tubulos  Uriniferos  circumdant.  Winslow 
sibi  persuasum  habuit,  corpuscula  in  corticali 
substantia  conspecta,  esse  extremitates  Tubu¬ 
lorum  sanguine  aut  injectione  impletorum  : 
sed  minus  constat,  illa  enim  minima  puncta 
sunt,  non  tuborum  fines,  neque  rectis  in  lineis 
currunt,  et  hinc  Acini  Anatomicis  fere  nomi¬ 
nantur. 

Boerhaavius  opinioni  Malpighii  potius  as- 
sentitur,  sed  cum  hac  differentia ;  experimen¬ 
tis  induxit  Renes  duplice  munere  perfungi, 
nempe,  pallidam  aquosam  Urinam  tubis  con¬ 
tinuis  deducere,  sed  illam  rubram  perfectiori 
et  tardiori  secretione  seponere  per  glandulas 
eidem  descriptas. 

Deinceps  accedit  Bertini  opinio,  quae  pa¬ 
rum  distat  ab  illa  Boerhaavii  jam  dicta.  Dis¬ 
sectionibus  probare  laborat,  quod  hic  hypo- 
these  adduxit.  De  hac  igitur  fusius  loqui  vix 
necessarium  erit. 

M.  Terrein  omnibus  his  theoreis  objecit, 
suamque  intulit,  quae  meliori  fundamento  vix 
apparet  niti. 

Haec  est ;  substantiam  Renum  componi  as¬ 
serit  neque  ex  glandulis  neque  vasorum  con¬ 
gerie  ;  sed  ex  re  peculiari,  quae  ubi  strictius 
conspicitur,  ex  Vasis  transparentibus  constare 
reperitur  quae  Corticali  parte  maxime  convol¬ 
vuntur,  et  Glandulas  referunt,  et  Papillas  ver¬ 
sus  parallelis  lineis  tendunt,  ubi  Tubulos  Uri- 
niferos  formant,  quae  inter  vasa  sanguinea  ra¬ 
mulis  minutissimis  disponuntur. 

De  his  rebus  scriptores  recentiores  vix  me¬ 
lius  ratiocinati  sunt,  et  rationes  satis  absurdas 
in  lucem  protulerunt.  Diversi,  diversis  tem¬ 
poribus,  ex  Chemicis,  alii  ex  Hydraulicis  prin¬ 
cipiis,  horum  organorum  magni  momenti 
functiones  explicare  conati  sunt ;  et  haud  pauci 
dicunt  Urinam  e  sanguine  percolando  semo¬ 
tam  esse  per  Tubulos  Uriniferos,  quos  veluti 
cavos  conos  apicibus  papillas  versus  describunt ; 
qua  fabrica  crassiores  retineri  particulas,  et  te¬ 
nuiores  facile  permeare  affirmant,  eodem  modo 
ac  tenues  sanguinis  partes  minuta  vasa  tantum 
intrant,  quorum  canales  arctiores,  rubros  globu- 

los  transire  haud  sinunt  *  Falsam  esse  hanc 
doctrinam  demonstrare  facile  est.  Principia 
falsa,  ex  quibus  conclusiones  sunt  inductae, 
plane  patent.  Sed  nihil  ejus  fallaciam  plus 
ostendit,  quam  duorum  fluidorum  inquisitio, 
jam  dictorum  quae  qualitate,  natura,  et  chemi- 
cis  dotibus,  maxime  distant.  Quidam  autem 
Physiologici,  stultitia  sibimet  propria,  his  dif¬ 
ficultatibus  obviam  ire  simul  nituntur,  rectum¬ 
que  iter  asserunt  Ventriculum  inter  et  Vesi¬ 
cam  patere.  Hoc  quidem  Anatomicus  nullus 
adhuc  unquam  invenire  potuit;  sed  hujus 
theoriae  patroni  nos  monendo  probare  conan¬ 
tur,  quam  brevi  quaedam  Diuretica  cum  Uri¬ 
na  egerantur.  Hoc  factum  tamen  Haller,  Pri¬ 
mis  Lineis  Physiologiae,  melius  explicavit,  et 
via  ad  principia  rationalis  scientiae  magis 
idonea ;  accuratis  enim  calculis  patefecit,  mag¬ 
nitudo  Arteriae  Renalis  (cujus  canalis  i  partem 


*  Haec  opinio  tam  antiqua  est  quam  tempora  Galeni  ac 
Platonis.  Hinc  Heurnius  scripsit ;  “  Urinam  definit  Ga- 
“  lenus,  humorum  qui  sunt  in  venis  serum.  Plato  in  Ti- 
<€  maeo,  dicit  eam  esse  serum  mite  sanguinis.” — Institu¬ 
tiones  Medicinae  a  Heurnio. 

Aortae  facit)  et  velocitas,  qua  sanguis  fluit, 
satis  rationem  reddunt  pro  brevi  tempore,  quo 
quaedam  fluida  in  organa  urinaria  descendunt. 
Ut  computatum  est,  mille  sanguinis  unciae 
quaque  hora  Renes  transire  possunt.  Huc 
verba  Gregorii  spectant :  “  Probabile  est  sti- 
“  mulum  quendam  ipsis  renibus  dari,  per  con- 
“  sensum  quem  cum  ventriculo  habent,  et  spas- 
“  mum  aliquem  forsan  induci  vasis  remotiori- 
“  bus,  qualis  plus  sanguinis  ad  renes  dirigat, 
“  eorumque  actionem  intendat 

Ultima  theoria  cujus  mentionem  faciam, 
tam  facile  quam  aliae  refutantur.  Auctores 
ejus  contendunt,  ope  anastomoseos  qua  Lym¬ 
phatica  maxime  abundant,  his  vasis  fluidum 
ad  Vesicam  statim  e  ventriculo  degeri  posse  f. 
Hac  opinione  nihil  Ciceronis  verba  melius  pro¬ 
bat,  “  Nihil  tam  absurdum  dici  potest,  quod 
“  non  dicatur  ab  aliquo  Philosophorum.”  Si 
proposita  fuisset  ante  sanguinis  circuitum  pate¬ 
factum,  excusatio  justa  foret;  sed  nunc  vix 


*  Conspect.  Medicin.  Theoret.  p.  225. 
t  Vide  Darwin  ct  Richerand. 

est  impetranda.  Dum  nobiscum  cogitamus 
de  horum  duorum  organorum  situ,  valvulis¬ 
que,  quibus  haec  vasa  sunt  constructa  quibus¬ 
que  fluidum  ad  Ductum  Thoracicum  usque 
propellitur,  ejusdem  reditus  impeditur,  in 
mentem  facile  veniet,  quanta  fides  huic  simili¬ 
busque  opinionibus  dari  debet,  quae  sustinen¬ 
tur  neque  sectionibus,  factis,  neque  quotidianis 
observationibus. 

Jam  enumeratis  fusius  opinionibus,  quas  de 
Urinae  Secretione  Physiologici  acceperunt, 
quarum  unaquaeque  multis  in  rebus  dubia, 
saltem  haud  bene  probata,  apparet.  Quae 
autem  illarum,  si  ulla,  accurata  sit,  (quod  in¬ 
quisitionem  olim  et  nunc  elusit),  decernere 
non  nostrum  est ;  “  Nulla  (inquit  Gregorius) 
“  secretionis  ratio  aut  explicatio  hactenus  data 
“  est ;  neque  profecto  fabrica  organorum  se- 
“  cernentium  hactenus  satis  nota  est ;  neque 
“  conjecturae  bene  multae,  quas  medici,  tum 
“  mathematici  tum  Chemici,  de  eorum  officio 
“  atque  actione  proposuerunt,  multum  veri- 
“  simile  habent Illa  tamen  jam  dicta,  quam 


*  Conspect.  Med.  Theoret.  p.  217- 

Ruyschius  cel.  Batavius  Anatomicus,  in  me¬ 
dium  protulit,  mihi  optime  videtur  experi¬ 
mentis  stabiliri.  Crassas  enim  injectiones  in 
arteriam  renalem  impulsas  interdum  observavi 
per  Ureteres  redire,  et  inde  adductus  sum  ut 
credam  ramulos  eorum  liberum  inter  se  com¬ 
meatum  habere.  Porro  fabrica  vera  Acino¬ 
rum  ab  eo  primo  notata  nunc  bene  confirmatur. 
Quorum  officium  praecipuum  esse  apparet  cir¬ 
cuitum  sanguinis  per  Renes  tardare  ;  quo  secre¬ 
tio  quodammodo  juvatur,  sed  quomodo  adhuc 
sub  judice  lis  est.  Praeterea  bene  notum  est, 
injectiones  interdum  in  Venas  Emulgentes  ex 
iisdem  arteriis  transire ;  ex  qua  re  sola,  pendet 
opinio,  Urinam  e  sanguine  percolari  per  haec 
vasa,  illa  vero  nequaquam  vera  est ;  aliter 
idem  dici  potest  de  bilis  secretione  hepate,  sa¬ 
livae  et  succi  pancreatici  propriis  glandulis. 
Quomodo  fluida,  quae  natura,  chemicis  doti¬ 
bus,  et  effectibus  penitus  distant,  fieri  possint 
processu  omnino  simili,  nil  differenti  nisi  or¬ 
ganorum  situ,  rationem  reddere  perdifficile 
est. 

Denique  secretio  urinae  ut  omnium  secre¬ 
tionum  involvit  naturam,  ita  Medicis  aeque 

ac  Physiologicis  magni  momenti  est,  et  sem- 
per  res  investigatione  digna  erit ;  ex  hac  enim 
bene  intellecta  pendet  functionum  ratio,  quae 
ad  animalia,  dum  vivunt,  praecipue  pertinent, 
et  “  Nil  tam  difficile  est,”  ait  Terentius,  “  quin 
“  quaerendo  investigari  possit.”  Jam  peracta 
hac  parte  operis,  ad  alteram  progredior,  nempe, 
agere 


DE  COMPOSITIONE  DOTIBUSQUE  URINAE, 
IN  CORPORE  SANO. 

te  Urina  optuma  hominis  sani  primo  cognoscenda  est :  Est 
enim  veluti  lex  et  regula  aliarum  examinanda.” 

Heurnii  Instit.  Med. 


Dotes  Urinae  in  physicas  et  chemicas  apte 
diduci  possunt.  Illae,  multis  ex  rebus,  mag¬ 
nas  subeunt  mutationes.  Ubi  statim  redditur, 
lenem  electri  sive  citrei  induit  colorem,  primo 
pellucida,  deinde  turbida  fit  frigescendo  ;  pos¬ 
tea  fortius  olet,  et  ammoniae  praesentiam  in¬ 
dicat.  Odor  leniter  aromaticus,  gradatim  in 
urinarium  transit,  et  fit  foetidus.  Hic  vero  a 

c 

cibi  natura  praecipue  pendet.  Quicunque, 
exempli  gratia,  allio,  cepe,  terebinthinae  oleo, 
asparago,  moscho,  &c.  &c.  utuntur,  singulorum 
odor  in  illorum  Urina  plane  patet.  Ille  in¬ 
ductus  terebinthinae  oleo,  quadam  in  parte, 
violarum  odorem  refert ;  ex  asparago,  admo¬ 
dum  foetidus.  Sapor  ejus  subsalsus  et  ingra¬ 
tus;  et  diversis  hominibus,  diversis  tempori¬ 
bus,  quantitate  variat  secundum  aetatem,  ci¬ 
bum,  vitaeque  habitum,  vel  somni  vigiliaeque 
statum,  “  Sed  imprimis,”  inquit  Gregorius, 
“  prout  exhalatio  per  cutem  copiosior  fuerit 
“  parciorve,  sive  ab  exercitatione  aut  ignavia, 
“  sive  a  calore  aut  frigore  corpori  admoto. 
“  Mirabile  enim  inter  has  binas  excretiones 
“  observatur  aequilibrium  Hinc  effectum 
diureticum  saepe  observamus  hominibus  in¬ 
ductum,  qui  e  loco  calido  ad  aera  frigidum, 
humidumque  prodeunt;  et  hinc  insensibili 
perspiratione  subito  suppressa,  auctum  Urinae 
fluxum  e  Renibus  accidere,  praecipue  si  pri¬ 
mum  adhibiti  sint  spiritus  distillati,  aqua  tepi- 


*  Vid.  Conspect.  Medicin.  Theoret.  p.  226. 

d&  maxime  diluti ;  exinde  hyeme  quam  aestate 
plus  abundat.  Ejus  pondus  specificum,  ut 
inquit  Doctor  Rollo  de  Diabete  tractans,  est 
ad  pondus  aquae  distillatae  ut  1005  vel  1003 
ad  1000.  Infusum  litmi  leniter  rubefacit, 
quod  oriri  dictum  est  e  paululo  acidi  phospho- 
rici.  Hoc  autem  Thenard  factum  esse  putavit 
ex  acetico ;  et  Berzelius,  ratiocinans  de  mutuis 
acidorum  affinitatibus  ad  alkalia,  conclusit,  e 
laetico  praecipue  et  urico  acidis  praesentibus. 
Urinae  infantum,  et  animalium  quae  herbis 
vescuntur,  dicit  Scheele,  acidum  benzoicum 
adesse ;  huic  Proust  putat  aliquid  tantum  si¬ 
mile;  minimumque  ejus  vestigium  Berzelius 
affirmat  ne  detegere  quidem  se  potuisse.  Illa 
frigescente,  imum  petunt  phosphas  calcis,  et 
acidum  uricum*;  unum  ex  his  tamen,  videli¬ 
cet,  acidum  uricum,  ammoniae  evolutione  cito 
medium  fit,  quae,  propter  peculiare  princi¬ 
pium,  nomine  Uream  sponte  decompositum, 
liberata  est.  Hoc  praecipitatum  cito  dejicitur 
fixum  alkali,  vel  etiam  ammoniam  addendo. 


*  Thomson’s  Ghemistry,  vol,  iv.  p.  644. 

Quantitas  urici,  vel,  ut  aliis  placuit,  lithici 
acidi,  admodum  variat:  sed  illa  phosphatis 
calcis,  inquit  Dom.  Cruickshanks,  fere  semper 
eadem,  cujus  ratio  est  ut  gr.j  ad  gij.  Has 
binas  substantias  dignoscere  facile  est,  in  duplo 
diluti  nitrici  acidi  pondere  eas  solvendo,  et  ad 
massam  siccam  evaporando.  Haec,  ubi  incan¬ 
descit,  praesente  urico  acido,  pulchre  cocci¬ 
neum  induit  eoiorem,  sed,  quamvis  calore 
maxime  intenso  urgeatur,  cum  nihil  nisi  phos- 
phas  calcis  adsit,  albida  vel  leniter  viridis  per¬ 
stabit.  Quinetiam  mutuae  earum  rationes  in¬ 
veniri  possunt,  mistam  massam  hanc  in  cruci- 
bulo  igni  candenti  pro  tempore  exponendo, 
quo  fit  ut  lithicum  acidum  vel  exuratur,  vel 
evaporetur,  phosphate  calcis  puro  relicto. 
Redire  autem  ex  hoc  digressu  ad  spontaneam 
Urinae  decompositionem  oportet.  Praecipi¬ 
tantur  laeticum,  phosphoricum,  et,  si  adsit 
benzoicum  acida  cum  alkali  conjuncta ;  et  ace- 
ticum,  ut  jam  dictum  est,  ex  Urea  decompo- 
sita  fit,  Thenard  et  Vauquelin  testantibus. 
Phosphates  calcis  et  magnesiae,  qui  solutione 
retinentur,  ut  opinatur  Berzelius,  dejiciuntur 
posteriore  partem  ammoniae  evolutae  attra- 

hente,  et  triplex  faciente  compositum.  Alka- 
lina  Urinae  natura  eodem  tempore  augetur 
ammoniae  carbonatem  formando,  qui  praeci¬ 
pue  ex  Urea  pendet ;  et  hujus  sejunctionis 
progressus  adhuc  multo  plus  notatur  ex  floccu- 
lenter  deposita  materia,  quae  secundum  Ber- 
zelium  urinariae  vesicae  mucus  est. 

Hunc  laticem  tarde  evaporando,  magna  vis 
aquae,  cui  adest  carbonas  ammoniae,  transit, 
et  ille  ad  spissitudinem  crassi  syrupi  redactus, 
in  crystallos,  frigescendo  coit,  et  omnes  sali¬ 
nas  partes  continet  quarum  pondus  est  ut 
^i  vel  giss  ad  fluidi  gxxxvi.  et  singularum  ra¬ 
tiones  ita  sequuntur. 


3-  3-  Gr. 

Muriat.  Salium . . . .  0  10 

Phosp . .  0  S  50 

Lithici  Acidi,  et  Phosp.  Calcis.  ...0  0  25 
Animalis  extracti,  (Urea) . 0  3  40 


Haec  postrema  substantia  Urinae  propria  est ; 


*  Vide  Cruickshanks  Exper.  et  Observ. 

cui  nomen  imponit ;  singularibus  praedita  do¬ 
tibus,  et  magni  momenti  ejus  secretio  est  cujus 
absentia  corpus  valde  insanum  indicat. 

100  partes  ejus,  secundum  Fourcroy  et  Vau- 
quelin,  constant  ex 


Oxygenii, . . . 39.5 

Nitrogenii, . 32.5 

Carbonii, . . . 14.7 

Hydrogenii, . . 13.3 


100.0 

Hanc  in  forma  nitratis  Ureae  Cruickshanks 
invenit  urinario  extracto  nitrosi  acidi  fortis 
partes  aequales  addendo.  Proximum  esse 
principium  Urinae,  Fourcroy  et  Vauquelin 
probarunt  extractum  solvendo  in  quadruplo 
alcoholis  pondere,  et  leni  calore  solutionem  ju¬ 
vando,  ex  qua  obtinebatur  Urea.  Accuratissi¬ 
mum  ejus  testimonium  Doctor  Henry  propo¬ 
suit.  Repertum  est,  Uream  ad  gradum  ducen¬ 
tesimum  duodecimum  Ther.  Fahr.  decomponi, 
quo  fit,  formari  carbonatem  ammoniae,  et  cum 
aqua  distillata  transire.  Hunc  vero  ubi  ex  Dia- 

betica  Urina  obtinetur,  in  qua  parcissima  est 
Urea,  Doctor  Henry  invenit  rubrum  colorem 
infusi  litmi  medium  reddere,  et  muriatem  cal¬ 
cis  praecipitare  *  Hoc  experimentum,  si  in¬ 
stitutum  est  in  aqua  condensata,  fere  ab  initio 
distillationis,  nil  dubii  relinquit,  Uream  esse 
solum  animale  principium  nobis  cognitum 
quod  tali  in  re  alkali  dare  possit. 

Ut  sanae  Urinae  imponam  finem,  sequen¬ 
tem  tabulam  Berzelii  excerpam,  quae  laborio¬ 
sam  sed  accuratam  continet  ejus  partium  sin¬ 
gularum  analysin. 

1000  Urinae  partes  constant  ex 


Aquae, . 933.00 

Ureae, . 30.10 

Sulphatis  Potassae, .  3.71 

- Sodae, . . . 3.16 

V 

Phospbatis  Sodae, .  2.94 

Muriatis  Sodae, . . .  4.45 

Phospbatis  Ammoniae, .  1.65 

Muriatis  Ammoniae, .  1.50 


*  Henry’s  Elements  of  Chemistry,  vol.  ii. 

Acidi  Laetici,  Lactitis  Ammoniae,  Ani¬ 
malis  materiae  alcohole  solubilis,  Ani¬ 
malis  materiae  alcohole  non  solubilis, 
Ureae,  quod  ex  his  sejungi  non  po¬ 


test, . ,. . . .  17.14 

Terrarum  Phosphatum,  et  paululi  Flua¬ 
tis  Calcis, .  1.00 

Acidi  U rici, . .  1 .00 

Muci  Vesicae, . 0.32 

Silicis, . 0.03 


1000.00 

Talis  igitur  est  Urinae  sanae  analysis ;  sed 
notitia,  quam  de  ejus  compositis  nacti  sumus, 
vix  accurata  esse  expectanda  est.  Chemica 
enim  testimonia  quae  adhibemus  in  singulis 
partibus  detegendis,  sine  dubio  plurimas  insi¬ 
tarum  affinitatum  partim  mutabunt,  aut  diru¬ 
ent.  Ut  hoc  fluidum  maxime  componitur 
omnium  excretionum,  ita  fortasse  maximi  mo¬ 
menti,  et  medium  fit,  quo  multa  superflua 
evehuntur  corpore.  A  priori  expectari  potest 
sani  functionum  status  indicium  bonum,  quod 
spectant  Medici  in  aberrationes  indicando  a 

sano  ad  sanum  corpus.  Quatenus  huic  cre¬ 
dere  oporteat  magni  momenti  est ;  ideoque  in 
huic  operi  finem  imponendo,  mutationes  ex¬ 
plicabo,  quas  Urina  quibusdam  in  morbis  su¬ 
bit,  secundum  Culleni  nosologiam  enumeratis. 


DE  MUTATIONIBUS  QUAS  VARIIS  IN 
MORBIS  URINA  SUBIT. 

"  Ex  Urinis  aperte  in  Morbis  certa  praesagia  eliciuntur, 
sanitatis  et  mortis.” 

Heurnix  Institut.  Med. 

In  morbis,  qui  ad  classem  Pyrexiarum,  or¬ 
dinemque  Febrium  pertinent. 

I.  Intermittentibus. — In  frigido  Inter¬ 
mittentis  stadio,  Urina  parca,  limpida,  et  pene 
decolor  est,  ut  in  morbis  spasmodicis  saepius 
observatur.  In  calido,  ruberrima,  sed  adhuc 
sine  sedimento.  In  ultimo,  ubi  sudor  super¬ 
venit,  rubra  et  nebulosa,  et  ut  frigescit,  copio¬ 
sum  deponit  sedimentum  laterum  instar;  et  si 
ante  hoc  depositum  nitrosum  acidum  additur, 
subfloridus  inducetur  color. 

D 

II.  Synocha. — In  hac  febre,  aliqui  moliun¬ 
tur  crisin  appropinquantem  detegere  Urinae 
specie,  ubi  copiose  dejicitur  sedimentum  ;  et 
subruber  ejus  color  est,  febre  perstante*. 

III.  Typho. — In  hoc  morbo  admodum  va¬ 
riat  diversis  in  hominibus;  ad  initium  fere 
semper  pallida,  aquosa,  et  serum  refert ;  finem 
versus  nigrum,  valde  foetidum  sedimentum 
deponit;  interdum  copiosa,  rubra,  nonnun- 
quam  pallida,  parca,  et  turbida  est.  “  Urina,” 
inquit  Boerhaavius,  “  crassa,  rubra,  turbida, 
“  cruda  sine  sedimento  f  ”  Ideoque  ex  diver¬ 
so  aspectu,  quem  induit,  nihil  certi  adduci 
potest;  sed,  ubi  sine  voluntate  fluit,  fere  le- 
thalem  praesagit  finem. 

IV.  Typho  Icterode. — Sub  hujus  impetu, 
Urina  rubescit,  parca,  et  turbida;  et  nigrae, 
foetidae  dejectiones  Urinae  aut  alvi  infaustum 
indicant  eventum. 

V.  Synocho. — Hic  ubi  crisin  ostendit, 
crystallos  in  lamellas  abeuntes  rubro  colore  de¬ 
ponit,  et  brevi  turbida  fit ;  dum  interea  plenus, 


*  Bellini  de  Urinis,  p.  35. 
t  Vide  Boerhaavii  Aphorism.  dccxxxi. 

aequabilis,  et  mollis  fit  pulsus,  comitante  pleno, 
generali  sudore. 

In  morbis  ordinis  Phlegmasiarum,  latex  jam 
dictus  tantum  differt,  quantum  febris  species, 
quae  comitatur,  sive  Synocha,  Synoehus,  sive 
Typhus. 

I.  Idiopathica  Phrenitide. — Plerumque 
hujus  initium  praecedit  Urinae  suppressio, 
quae  in  aucto  stadio,  tenuis,  et  pellucida,  sed 
in  nonnullis  exemplis  sanguinea  observatur. 

II.  Cynanche. — Hunc  morbum,  Cynanche 
Maligna  excepta,  Synocha  comitatur ;  et  hinc 
rubra  est  Urina. 

III.  In  Cynanche  Tracheali,  rubri  colo¬ 
ris  est,  limpida  in  Acuto  Asthmate,  qui  diag¬ 
nosin  insignit,  quae  multis  in  exemplis  diffi¬ 
cilis  est. 

IV.  In  Pneumonia,  Urina  rubra  est,  et 
morbo  saeviente,  statim  semper  praecipitatum 
dat  muriate  hydrargyri  et  sulphate  aluminae; 
illo  autem  cessante,  hic  effectus  riiagna  in 
parte  quoque  cessat ;  dum  eodem  tempore  se¬ 
dimentum  apparet  lateribus  simile,  et  Urina 
quantitate  augetur.  Ut  albidum  et  aequabile 
hujus  fluidi  sedimentum,  ait  Doctor  Clark  e,  ae- 

gro  pariter  sanitatem  promittit  ac  morbo  finem, 
ita  illud  rubrum  in  albidum  gradatim  tran¬ 
siens,  vel  ubi  turbidum,  sedimentum  copio¬ 
sum  deponit  *. 

V.  In  Gastritide,  Urina,  quarto  die,  se¬ 
dimentum  deponens,  faustum  praesagit  even¬ 
tum  f. 

VI.  In  Enteritide,  brevi  post  ejus  acces¬ 
sum,  ubi  Urina  parca,  et  cum  magna  difficul¬ 
tate  et  dolore  emittitur  et  postea  supervenit 
suppressio,  gangrena  indicatur ;  contra  autem, 
ubi  copiosa,  ac  crassa,  morbum  novimus  feli¬ 
citer  desiturum. 

VII.  In  Acuta  Hepatitide,  illa  citreo 
colore  alte  tingitur,  et  vix  multum  abundat; 
Chronica,  nigrior  est,  et  rubrum  deponit  sedi¬ 
mentum,  cum  crasso  muco.  Utraque  specie, 
deest  Urea,  et  pondus  specificum  sana  Urina 
levius  est,  et  residuum  evaporando  parcius 
quantitate  :j; ;  hoc  Dom.  Rose  invenit,  et  pau- 


*  Clarke\s  Practice  of  Physic,  p.  1 63. 

+  Thomas’s  Practice  of  Physic,  p.  151. 
t  Kose,  Annals  of  Philosophy,  vol.  v.  p.  424. 

cos  post  menses  Doctor  Henry  bene  confirma¬ 
vit.  Huic  amicus  ejus  aegri  Urinam  misit, 
qui  Chronica  Hepatitide  laboravit,  solito  co¬ 
lore  ac  odore  pene  vacabat,  pondus  specificum  ' 
fuit,  ut,  1.0033  ad  sanae  Urinae  1.0200,  et  so¬ 
lidum  ejus  haud  bene  siccum,  vix  erat,  ut  gr. 
xxv.  ad  sectarium.  Hoc  distillando,  ille  con¬ 
densos  vapores  invenit  papyri  infuso  litmi  tinc¬ 
ti  colorem  medium  tardissime  reddidisse,  sed 
calcis  muriatem  non  praecipitasse  ;  quo  proba¬ 
tur,  carbonatis  ammoniae  vestigium  vix  adesse. 
Sed  memoria  dignum  est,  ut  aeger  ad  sanita¬ 
tem  rediit,  ita  Urinae  gradatim  sed  tarde  U- 
ream  reponi,  et  in  hoc  exemplo,  acidum  Uri¬ 
cum,  vix  ulla  rata  in  parte,  inquit  Henry, 
adesse  *.  Hepati tidem  decedentem  Urinae 
sequens  fluxus,  copiosum  sedimentum  depo¬ 
nentis  ;  boni  inquit  Cullenus  ominis  est  f  ;  cui 
consentit  Boerhaavius  his  verbis,  “  Urinave 
“  excernitur  multa  acris  crassa  rubra  cum  sedi- 


*  Rose,  Annals  of  Philosophy,  vol.  vi.  p.  392. 
t  CulleiVs  First  Lines,  sect.  420. 

“  mento  subalbo,  diu  continuata  ante  diem 
“  quartum  *  ” 

VIII.  In  Nephritide,  signa,  quibus  mor¬ 
bus  dignoscitur,  ex  hujus  fluidi  investigatione 
praecipue  pendent.  Inde  his  verbis  utitur  Cul- 
lenus,  ec  Mictio  frequens  Urinae,  vel  tenuis, 
“  decoloris,  vel  ruberrimae  f.”  Ita  prognosin 
faciendo,  copiosa,  rubra  secretio  spem  bonam 
dat ;  contra  autem,  “  Urina  vel  nulla,  vel  li- 
“  vida,  nigra  capillosa  &c.  gangrenam  adesse 
indicat.  Cum  vero  morbus  duraverit  ultra 
septimum  octavumve  diem,  et  frequentes  ae¬ 
gro  horrores  et  rigores  sint,  et  pure  misceatur 
Urina,  satis  constat,  in  suppurationem  desitu¬ 
rum  esse. 

IX.  Cystitidi  saepe  sunt  laboriosi  nisus 
Urinam  reddendi,  vel  ejusdem  retentio  cum 
magno  desiderio  mingendi.  Si  ullo  in  exem¬ 
plo  morbi  urina  transit  in  Rectum  Vaginam¬ 
que,  emittitur  aer  foetidus  per  Urethram,  fere 


*  Boerhaavii  Aphoris.  923. 
t  Synopsis  Nosologiae  Methodicae. 
$  Boerhaavii  Aphoris.  1005. 

certum  erit,  inflammationem  in  adhesionem 
desiisse,  cui  exulceratio  successit.  In  primis 
exulcerationis  stadiis  comitante  difficultate  min- 
gendi,  plus  solito  turbida  fit,  et  lamellis  misce¬ 
tur  coacti  sanguinis.  Quando  pus  in  vesica 
fit,  vix  tam  pariter  cum  illa  miscetur,  ac  si  e 
Renibus  venerit,  et  horrores  et  rigores  quoque 
accedunt  *. 

X.  In  Hysteritide,  adest  Urina  subrubri 
coloris,  et  parca,  sed  si  inflammatio  ad  vesi¬ 
cam  tendit  usque,  ut  in  quibusdam  exemplis 
accidit,  in  toto  supprimitur,  dum  in  aliis  est 
frequens  desiderium  mingendi,  cum  evacuandi 
difficultate. 

XI.  Peritonitide  accedente,  vesica  ut  e 
Peritoneo  partiale  accipit  tegmen,  haud  infre- 
quenter  afficitur ;  hinc  oritur  frequens  mictio, 
et  minima  in  copia  stillat.  Si  fluxus  in  copia 

i 

crescit,  et  minus  frequenter  evacuatur,  felix 
indicium ;  contra  vero,  si  sine  voluntate  emit¬ 
titur,  in  provectiore  morbi  stadio,  fere  semper 
lethale  est. 


*  Baillie’s  Morbid  Anatomy,  p.  322.  et  323. 

XII.  In  Rheumatismo,  Urina  eodem  mo¬ 
do  apparet,  ac  in  calido  et  sudante  stadio  In¬ 
termittentis  ;  morbo  ineunte,  alte  rubescit,  et 
plerumque  sine  sedimento,  sed  ut  ille  ingra¬ 
vescit,  et  febris  multas  subit  remissiones,  ali¬ 
quid  deponit  laterum  simile,  quod  nequaquam 
crisin  format,  et  in  plurimis  exemplis  longe 
post  durat,  cum  tale  in  eadem  se  ostendisset. 

XIII.  In  Podagra,  ante  ejus  paroxysmum, 
plerumque  pallida  est,  quae  tali  signo  antece¬ 
dente,  frequentius  haud  apparet.  In  regulari 
Podagra,  nulla  adest  mutatio  in  dotibus  hujus 
fluidi  memoria  digna.  Paroxysmi  tamen  finis 
copioso  lateritio  sedimento  plane  indicatur,  et 
ubi  praecipitatum  dat  muriate  hydrargyri,  a- 
lius  impetus  est  expectandus  *.  Quod  secun¬ 
dum  Dom.  Cruickshanks  ex  minima  acidi  uri¬ 
ci  parte  constat,  et  majore  phosphatis  calcis 
cum  animali  materia  in  aqua  parum  solubili  f . 
In  quibusdam  casibus  retrogradae  Podagrae, 
vesica  afficitur,  et  difficultas  infertur  mingendi 


*  Ann.  de  Chim.  xxxi.  48. 
t  Fourcroy’s  Chemistry,  vol.  vi. 

cum  signis  Catarrhi  vesicae.  Quinetiam  Ne¬ 
phritidis  signa  apparent,  praecipue  in  illis  qui 
Podagra  prius  laboraverant :  et  illa  referunt, 
quae  a  Penum  Calculis  originem  trahunt. 

In  Exanthematum  ordinis  morbis,  haud 
secus  apparet  ac  in  febribus,  sed  variat  secun¬ 
dum  earum  speciem,  quae  illo  tempore  saevit. 
Ideoque,  ex  his  nihil  momenti  adducimus 
sive  ad  prognosin,  sive  ad  diagnosin  facien¬ 
dum.  Ita  de  mutationibus  agere  incipiam, 
quas  in  proximo  ordine  morborum  subit,  nem¬ 
pe  illo  Haemorrhagiarum ;  et  tantum  duo  sunt 
Phthisis  et  Haematuria. 

I.  In  Phthiseos  stadio  incipiente,  nihil  in 
Urina  praeter  solitum  conspicitur,  sed  ab  ipso 
Febris  Hecticae  initio,  subrubra,  et  rubrum, 
copiosum  sedimentum  deponit 

II.  Haematuria  plurimis  causis  excitari 
potest,  veluti  ictibus,  contusionibus,  vel  nimia 
exercitatione,  currendi  et  saltandi.  Quinetiam 
eundem  morbum  inducunt  acria  ingesta,  ve¬ 
luti  Cantharides,  Menses,  aut  Haemorrhoides 


*  Duncan’s  Obs.  on  Pulmonary  Consumption,  p.  41. 

suppressae,  sed  saepissime  calculi  Renis  pelvi 
aut  ureteri  impacti,  qui  internam  lacerant  ejus¬ 
dem  superficiem  ;  de  hoc  Hippocrates  scripsit 
quoque,  qui  his  verbis  usus  est,  “  ‘o*oW  m 

<c  r Mvropclrov  xi/uct  ov(novri}  rovrtoitriv  uttq  rm  vitygav  (pteQtov  p?| ;v 

“  «rtfuuva*”  Quidam  sibi  persuasum  habent, 
eum  accedere  veluti  idiopathicus  morbus,  qui  a 
plethora  pendet.  Cullenus  vero,  aliique  primi 
nominis  ita  nunquam  vidisse  asserunt  f,  mul¬ 
tisque  argumentis  dubitare  videntur  an  tali  in 
forma  unquam  extiterit.  Multiplicem  induit 
Urina  speciem,  multis  ex  rebus;  veluti  ex 
tempore,  quo  sanguis  renis,  pelve,  uretere  aut 
vesica  permanserit.  In  nonnullis  exemplis, 
cum  sanguinis  fluxus  haud  parvus  sit,  et  ali¬ 
quamdiu  congestus  sit,  urina  pene  nigra,  alias 
subfusca  est ;  sed  cum  minori  in  copia,  vel  ure¬ 
teribus  coactus  sit,  emittitur  vermi  similis,  in¬ 
terdum  subsiccus,  aut  flocculenter  natat  in 
eadem.  In  quibusdam  autem  exemplis  colo¬ 
ris  alte  rubri  observata  est,  quem  aliqui  opi- 


*  Hippocratis  Aphorismi,  Sect.  Quart,  lxxviii. 
t  First  Lines,  Sect.  1034. 

nantur  oriri  ex  peculiari  statu  ejus  salium  alia- 
rumque  rerum,  absente  sanguine.  Hanc  in 
sententiam  Sauvagesius  discessit,  qui  in  Noso- 
logia,  morbum  de  quo  agimus  appellavit  Hae¬ 
maturiam  spuriam.  Ut  semper  magni  momen¬ 
ti  est  naturam  morborum  bene  intelligere,  ita 
Cullenus  diversas  instituit  vias  inter  duos  illos 
distinguendi.  Color  Urinae  in  utroque  sine 
dubio  diversus  est,  et  illa  fit  minus  pellucida, 
sanguine  commisto.  Deinde  linteum  in  ean¬ 
dem  immersum,  ubi  hic  adest,  rubro  imbuitur 
colore,  quod  illi  fere  nunquam  accidit,  cum 
deest.  Denique  Urina  sanguine  commista  ca¬ 
lore  aquae  bullientis  coit,  et,  illa  frigescente 
imum  petit  coagulum  *.  Sed  signa  eadem  in 
aliis  morbis  separatim  inveniuntur.  Haematu¬ 
ria  absente.  Porro  sanguinea  Urina  cum  ma¬ 
teria  purulenta  magnum  periculum  semper  ad- 
fert ;  et,  quando  a  maligno  morbo  pendet,  fi¬ 
nem  lethalem  insignit ;  et  interdum,  Culleno, 
teste,  putrescentem  indicat  sanguinis  statum, 


*  First  Lines,  Sect.  1044. 

e  Renibus  prodit  ob  nimiam  fluiditatem,  quae 
illi  inducitur  ad  putredinem  tendenti  * 

I.  In  Catarrhi  Febre,  seu  Influenza, 
quae  ad  Profluviorum  ordinem  pertinet,  primo 
Urina  alte  rubescit,  sed  postea  nebulosa,  et  se¬ 
dimentum  copiosum  dejicit. 

Post  morbos  acutos,  crassa  fit  animalibus  et 
salinis  rebus,  quas  Scheele  lithicum  acidum, 
alii  phosphatem  calcis  ammonia  praecipitatum 
esse  opinantur  f.  Ex  ambobus  fortasse  fre¬ 
quentius  constat,  sed  acidum  lithicum  mino¬ 
rem  facit  .partem. 

Nunc  ad  considerandas  mutationes  progre¬ 
dior,  quas  Urina  in  morbis  in  Neurosium  classe 
subit ;  quorum  paucos  attentione  dignos  tan¬ 
tum  seligam ;  illosque  in  ordine  Spasmorum 
incipiam  tractare. 

1.  In  Asthmate,  ab  initio  paroxysmi,  U- 
rina  plerumque  pallida  et  copiosa  est,  analysi 

f  f  Y  1  i •  3 .  /  •  ^ 

subjecta,  salibus  abundat,'  sed  parum  extracti 

- — - — - — - — - 

*  First  Lines,  Sect.  1043. 
t  Rollo  on  Diabetes  Mellitus. 

continet  fere  nullo  odore.  Post  paroxysmum 
solita  copia  demittitur,  et  interdum,  quamvis 
haud  semper,  sedimentum  deponit. 

II.  In  Diabetis  Melliti  Urinae  muta¬ 
tiones  recensendo,  quas  subit,  primo  de  Phy¬ 
sicis  dein  de  Chemicis  ejus  dotibus,  quae  am¬ 
bae  mirum  in  modum  variant ;  postea  inqui¬ 
rendo  concludam  quatenus  haec  praxin  diri¬ 
gant  in  morbo,  et  de  ejus  eventu  praesagium 
dare  utilia  sint. 

Hujus  fluidi  copia  a  morbi  initio,  adeo  auge¬ 
tur,  ut  in  multis  exemplis,  non  modo  fluida, 
sed  etiam  solida  ingesta  superet.  In  quibus¬ 
dam  decies  invenitur  solita  quantitate  am¬ 
plior*,  et  in  rata  parte,  proxime  ad  potus 
quantitatem  quem  aeger  ob  maximam  sitim 
sumit.  Cei.  Gregorius  inter  praelegendum 
aegri  mentionem  fecit,  hoc  morbo  laborantis 
qui  in  nostro  Nosocomio  Urinae  lib.  xxv.  spa¬ 
tio  fere  horarum  xxi.,  et  die  uno  lib.  xxviii., 
reddidit,  et  quotidie  sext.  xxxii.  aquae  bibit. 
Postea  duplex  inveniebatur  Urinae  quantitas 


*  Erskine  de  Diabete. 

prius  dicta.  De  alio  aegrotante  etiam  dixit, 
qui  ejusdem  laticis  xxxv.  vel  xxxviii.  lib.  eva¬ 
cuabat  ;  sed  aequalia  erant  ingesta  *. 

Sed  eruditus  Home  multo  majoris  quanti¬ 
tatis  fecit  mentionem  f .  Inde  repertum  est 
in  quibusdam,  Urinae  quantitatem  emissam 
esse,  ingestis  parem,  in  aliis  vero  multo  ma¬ 
jorem.  Morbo  durante,  corpus  marcescit,  sed 
non  in  ratione  ad  Urinae  quantitatem  evacua¬ 
tae  supra  ingesta;  exempli  gratia,  aegra  Dia¬ 
betica,  tribus  in  mensibus  sui  ponderis  amisit 
libras  v. ;  dum  duae  aut  tres  supra  ingesta  quo¬ 
tidie  egerebantur  Hinc  opinio  Medicis  pri¬ 
mi  nominis  inducta  est,  absorptionem  per  cu¬ 
tem  et  pulmones  esse  genitam  ||,  quae  quadam 
saltem  in  parte,  morbum  post  ejus  aggressum 
alere  potest.  Ideoque  aliquibus  persuasum 
esse  vidimus,  cutem  axungia  perlinere ;  et  hoc 


*  Aud.  Praelect.  de  Pract.  Med.  in  Academia, 
t  Aud.  Praelect.  de  Clin.  Med.  in  Academia. 

X  Aud.  Praelect.  de  Pract.  Med.  in  Academia. 

||  Conspect.  Med.  Theoret.  dccxxiii.  Darwin's  Zoo- 
nomia.  Rollo  on  Diabetes  Mellitus,  p.  13. 

Gregorius  aegro  in  nosocomio  praescripsit  op¬ 
timo  cum  effectu.  Febris  Heetica,  qua  affec¬ 
tus  est,  cito  abiit,  crurum  intumescentia,  gra- 
datim  minuebatur.  Urinae  fluxus,  prius  lar¬ 
gus,  ad  solitam  copiam  redactus  est,  et  dehinc, 
saltem  ad  tempus,  aeger  valuit.  Alii  medici 
scriptores  diverso  modo  rationem  reddere  co¬ 
nati  sunt  pro  aucto  Urinae  fluxu.  Inter  alios, 
Cullenus,  qui  Diabetem  observavit  interdum 
conjungi  cum  calculis  Renibus  impactis,  hac 
irritatione  putavit  Urinae  copiam  multum  au¬ 
geri  posse.  Sed  diversis  sectionibus  illorum 
corporum,  qui  hoc  morbo  mortui  sunt,  nihil 
tale  conspicitur.  Plerumque  Renes  tantum 
apparent  paululo  ampliores,  flaccidi  et  molles  * 
Praeterea  calculorum  signa  adesse  saepe  nota 
sunt,  sine  Diabete  inducto. 

Doctor  Rollo  auctam  copiam  fluidi  opinatur 
ad  Saccharum  formatum  praecipue  pertinere ; 
sed  putat  quoque,  aliquid  tribuere  oportere 
consensui  qui  ventriculum  inter,  et  Renes 
plane  pateat.  Pro  certo  enim  constat ;  hunc 


*  Vide  Sectionem  Isobel.  Symington,  a  Doctore  Monro. 


40 


DISSERTATIO  MEDICA, 


adesse  ex  aucta  illius  actione  ad  hos  tendente. 
Multum  secus  olet  ac  sana  Urina ;  ejus  odor 
aromaticus  est,  violarum  instar.  Dulcis  est 
sapor,  qui  ex  sacchari  praesentia  mei  refert. 
Specificum  pondus  augeri  dicitur  ad  1044,  dum 
in  corpore  sano  vix  supra  1003,  sed  aliqui  ali¬ 
ter  putant.  Chemicas  mutationes  hujus  fluidi 
investigando,  quae  Diabeti  adsunt,  sacchari 
copia  attentionem  statim  sibi  vindicat.  Hoc 
enim  huic  morbo  insigne  est  *.  Hujus  origo 
maximam  induxit  litem.  Alii  e  Renibus  se¬ 
cerni,  alii  in  ventriculo  e  rebus  vegetabilibus 
confici  putant.  Haec  opinio  valde  probabilis 
videtur,  ut  decrescit  ejus  copia,  nullis  vegeta¬ 
bilibus  utendo,  et  denique  omnino  abit,  ani¬ 
malis  diaetae  usu.  Magna  autem  copia  redit, 
si  vegetabilibus  rursus  utamur ;  et  si,  inquit 
Hollo,  diaetam  animalem  strictius  adhibeamus, 
hoc  discedit,  nunquam  postea  rediturum  f . 
Eadem  experimenta  eximius  Duncan  in 


*  Vide  Opera  Willisii,  in  quibus  haec  qualitas  primo 
notata  fuit. 

+  Rollo  on  Diabetes  Mellitus,  p.  1 75. 

nostro  Nosocomio  instituit  sine  eodem  effectu. 
Quamdiu  hoc  regimen  sit  necessarium,  non¬ 
dum  satis  apparet.  Haec  saccharina  substan¬ 
tia  facile  obtinetur  Urinam  leni  calore  evapo¬ 
rando  ;  viscida  mellis  instar,  tenax  et  in  crys¬ 
tallos  coit.  Copia  ejus  variat  in  quoque  ex¬ 
emplo,  ut  aeger  plus  minusve  rei  vegetabilis 
assumit.  Quod  deinde  attentionem  meretur, 
fere  in  toto  est  Ureae  absentia,  quae  tamen, 
ut  supra  dictum  est,  accuratissimo  testimonio 
detegi  potest,  quod  Doctor  Henry  proposuit. 
Acidum  phosphoricum  secundum  quosdam  de¬ 
fici  invenitur. 

Ratio  rei  animalis  in  Urina  repertae,  morbo 
saeviente,  multum  augetur,  et  in  albi  chyli 
forma  apparet,  et,  ut  inquit  Doctor  Home, 
vegetabilem  chyli  partem  ostendit  haud  bene 
assimulari.  Urina  sana  brevi  fit  putrida ;  con¬ 
tra  vero  Diabetica,  si  stare  permittitur  acidu- 
losa  est,  addita  cerevesiae  spuma,  sine  qua 
haud  infrequenter  vinosam  subit  fermentatio- 
nem.  His  rebus,  vegetabilis  ejus  natura  bene 
probatur;  quia  succi  vegetabiles  ad  vinosam 
et  acetosam  fermentationem  subeundum  tan- 


F 


42 


DISSERTATIO  MEDICA, 


tum  apti  sunt  *.  Ex  supradictis  satis  constat, 
liujus  morbi  insignia,  quibus  ab  omnibus  aliis 
dignoscitur,  varia  Urinae  specie  patefieri ;  et 
quotidiano  ejus  inspectu  effectum  bene  novi¬ 
mus,  variorum  remediorum,  quae  administran¬ 
tur,  quatenus  curationem  accelerent:  et  has 
sequentes  notas  inducant,  quae  felices  recen¬ 
sentur,  veluti  sanitatis  reditum  indicantes. 

Si  Urina  quantitate  minuitur,  et  minus  fre¬ 
quenter  evacuatur  singulis  diebus  ;  et  ejus  o- 
dor  fit  alkalinus,  altumque  induit  colorem,  et 
deponit,  ut  frigescit,  sedimentum  rubrum  ;  et 
sapor  salinus  et  acris  fit  sine  ulla  dulcedine ;  si 
post  evaporandum  residui  copia,  quam  prius, 
minor,  et  nulla  saecharina  materia  odore  aut 
sapore  detegitur  ;  praeterea,  si  Urea  et  acidum 
phosplioricum  gradatim  solita  in  ratione  resti¬ 
tuuntur,  et  ejus  pondus  specificum  imminui¬ 
tur,  his  omnibus  praesentibus  bonus  praesagi¬ 
tur  eventus.  Hoc  enim,  ubi  aliis  rebus  jam 
dictis  conjungitur,  bene  ostendit,  vires  assimu- 


*  Home’s  Chemical  Experiments. 

lantes  sanas  actiones  induere,  vel  jam  induisse. 
Quia  probabile  est,  morbum  ex  morbidis  mu¬ 
tationibus  originem  trahere  in  insitis  viribus 
horum  organorum,  quae  muneribus  perfun¬ 
guntur  concoctionis  et  assimulationis.  Signa 
autem  his  jam  dictis  contraria  ocyus  aut  serius 
lethalem  insigniunt  finem.  Quam  verissime 
de  hac  re  loquitur  Celsus  his  verbis.  “At 
“  cum  urina  super  potionum  modum,  etiam 
“  sine  dolore  profluens,  maciem  et  periculum 
“  facit 

III.  Diabetes  Insipidus  a  quibusdam  me¬ 
moratur  auctoribus,  veluti  distincta  species,  in 
qua  Urina  limpida,  sed  non  dulcis  est.  Haec 
tamen,  si  unquam  occurrit,  admodum  rarus 
morbus,  quem  medici  maxima  experientia 
nunquam  viderunt.  Clar.  Cullenus  exemplum 
unum  se  vidisse  putavit,  sed  de  illo  incertus 
videtur,  et  alterum  memorat,  quod  Doctori 
Martin  Lister  occurrebat  f.  Gregorius  quam- 


*  De  Medicina,  lib.  iv.  cap.  xx.  Bellini  de  Urinis, 
p.  32. 

t  First  Lines,  Sect  1507- 

vis  haec  morbi  varietas  sibimet  interdum  con¬ 
tingeret,  tamen  imperfectum  tantum  esse  pu¬ 
tat  prioris  speciem  *.  Quoniam  fere  omnes  in 
hanc  sententiam  discesserunt,  de  proximo 
morbo  pergam  agere,  qui  in  hoc  ordine  occur¬ 
rit. 

IV.  De  Hysteria. — Paroxysmum  hujus 
morbi  plerumque  antecedit  subitus  maximus- 
que,  limpidae  Urinae  fluxus,  qui  illum  ab  E- 
pilepsia  bene  distinguit.  In  quibusdam  casi¬ 
bus  tamen,  quamvis  rarius,  Urinae  supervenit 
suppressio.  Huic  exiguus  adest  odor,  et  mi¬ 
nima  materiae  extractivae  copia ;  et  evaporan¬ 
do  datur  residuum  fere  salinum ;  infuso  corti¬ 
cis  roboris  vix  ullum  praecipitatum,  sed  ace- 
tate  plumbi  copiosum  prodit. 

I.  In  classe  Cachexiarum,  ordineque  In¬ 
tumescendarum,  Tympanites  est,  cujus  ab  ini¬ 
tio  Urina  neque  quantitate  neque  chemicis  do¬ 
tibus  ullam  subit  mutationem ;  sed  in  stadio 
provectiore  utroque  modo  multum  mutatur,  et 
in  quibusdam  exemplis  superveniunt  Dysuria 


T 


*  And.  Praelect.  de  Pract.  Med.  in  Academia. 

et  Ischuria ;  sed,  quibus  rebus  distet  in  chemi- 
cis  dotibus,  parum  cognitum  est. 

II.  In  Anas  arca,  Urina  redditur,  exigua 
copia,  in  aliquibus  exemplis  ad  unam  duasve 
uncias  usque  in  die  minuitur ;  dum  sano  adulto 
prope  quatuor  libras  plerumque  fluit ;  in  aliis 
fere  in  toto  supprimitur ;  dum  in  aliis,  veluti 
in  illa  specie  quae  Scarlatinam  et  saccatam 
Hydropem  sequitur,  fere  solita  quantitate  red¬ 
ditur  ;  Blackall  vero  observavit,  raris  in  exem¬ 
plis  Urinam  admodum  augeri  ita  ut  in  hac  re 
Diabetem  referat*.  Subfusca  quoque,  sedi¬ 
mentum  rubrum  deponit,  quod  interdum  san¬ 
guine  miscetur,  veluti  in  Anasarca  Scarlatinae 
succedente.  Nonn unquam  vero  albescit  lac¬ 
tis  seri  instar.  Porro  Urea,  ut  inquit  Black¬ 
all,  maxime  deficit.  Facile  coit  fere  semper 
calore,  cujus  gradus  in  diversis  exemplis  dif¬ 
fert.  In  quibusdam,  opaca  fit  ad  gradum  ]  60 
thermometri  Fahrenheitiani,  minimos  ostendit 
floccos,  qui  fere  in  solidam  massam  cito  coe¬ 
unt :  in  aliis  nil  diversum  conspicitur,  nisi  ad 


*  Observations  on  Dropsy. 

212!  ejusdem  fere  appropinquet  et  tunc  etiam 
solutum,  imperfectum  coagulum  praebet.  A- 
lia  adhuc  rariora  exempla  memorat  Blackall, 
in  quibus  minimae  erant  ejus  mutationes,  do¬ 
nec  bullieret,  sed  minima  evaporatione  in  tre¬ 
mulam  iniit  massam.  Nitrosum  acidum  eun- 

s 

dem  inducit  effectum,  et  nonnunquam  solum 
est  efficax,  ubi  calor  fefellit.  Hic  tamen  prae¬ 
poni  debet,  ut  facilius  est  opus,  et  praeterea  a- 
liis  experimentis  Urinam  relinquit  parum  mu¬ 
tatam.  Oxy murias  hydrargyri,  et  Gallarum 
infusum  pari  in  modo  agunt,  sed  ob  easdem 
rationes  objiciuntur.  Acetate  plumbi  idem 
quoque,  sed  leviiis,  fieri  potest,  et  quod  deji¬ 
citur,  ex  salina  materia  praecipue  constat  cum 
parte  animali- mucilaginosa.  In  omnibus  his 
exemplis  satis  pendet  coagulatio  ex  haud  par¬ 
va  copia  albuminis,  quod  nunc  facile  detegi¬ 
tur,  et  a  quibusdam  putatur  e  morbo  origi¬ 
nem  ducere,  ut  multi  chemici  unquam  inve¬ 
niri  negant  in  sana  Urina,  et  etiam  ex  sero 
plus  minusve  abundante.  In  aliquibus  tamen 
hydropis  generibus,  nullum  adest  albumen, 
praecipue  ubi  morbus  causis  debilitantibus,  ve- 
luti  Intermittente  Febre,  Dysenteria,  &c.  in- 

ducitur;  et  in  his  exemplis  nulla  coagulatio  1 
calore  fit,  rarior  saltem,  et  in  minima  quanti¬ 
tate,  ut  serum  tunc  admodum  parcum,  aut 
penitus  deest.  Doctores  Blackall  et  Wells 
opinari  videntur  Urinam  sero  copiose  abun¬ 
dantem,  rarius,  si  unquam,  morbis  occurrere 
hujus  regionis,  Hydrope  excepto;  et  hic  plu¬ 
rimis  experimentis  probavit,  etiam  in  his  raris 
exemplis,  hydrargyri  usu  inductum  esse. 
Nunquam  enim  in  sana  Urina  detegit,  nisi  in 
homine  singularis  habitus  corporis.  Quin* 
etiam  hydrargyri  usum  augere  posse  seri  co¬ 
piam  in  Urina  videtur  probabile,  et  fortiter 
demonstratur  multis  exemplis,  quae  Blackall 
in  suo  opere  tradit,  ubi  serum,  illo  adhibito, 
statim  increscebat,  sed  illius  usu  seposito, 
quam  plurimis  maxime  decrescebat,  multisque 
penitus  discessit.  Ideoque  in  hoc  morbo  ob-. 
servat,  multam  partem  sanguinis  quae  coit, 
plerumque,  si  non  semper,  simul  cum  Urina 
e  corpore  egeri Pariter  variat  quantitas 


*  BlackalPs  Observations  on  Dropsy,  p.  138. 

'  coagulata  in  diversis  casibus  ac  in  iisdem  ho¬ 
minibus,  diversis  in  stadiis  morbi.  In  Hy- 
drope  tamen  observatum  est,  quae  ex  Hepate 
morbo  affecto  oritur.  Urinam  neque  nitroso 
acido,  neque  calore  coire,  sed  parca  copia  alte 
rubescere,  et  stando  deponere  sedimentum  co¬ 
loris  caryophilli  instar,  quod,  ut  opinantur 
Cruickshanks  aliique,  schirrum  Hepatis  (vel 
indurationem  ut  potius  nominari  oportet)  de¬ 
signet;  ej usque  analy si  facta,  constare  inveni¬ 
tur  ex  phosphate  calcis,  re  animali,  et  paululo 
acido  lithico  *.  Hoc  quidem  diagnosin  magni 
momenti  faceret,  si  semper  adesset.  In  ali¬ 
quibus  vere,  ubi  Hepar  indura tione  sine  dubio 
afficiebatur,  nihil  tale  observabatur ;  dum  aliis 
Urina,  ubi  nulla  adfuit  induratio,  supra  dicta 
signa  induebat  f . 

Quod  attinet  ad  causam,  quae  Urinae  ino¬ 
piam  excitat,  oriri  videtur  ex  nimio  fluido  in 
membranam  cellularem  effuso,  et  minore  ob 


*  Ann.  de  Chim.  xxxi.  48. 
t  Blackall’s  Observations  on  Dropsy,  p.  36. 

hanc  rationem  vecto  Renes  versus.  Hoc  ab 
aliquibus  datum  est  pro  causa  morbi,  sed  mul¬ 
to  melius,  ut  mihi  videtur,  pro  uno  ejus  effec¬ 
tuum  est  recensendum.  Porro  rufus  ejus  color, 
et  crassitudo,  inopiae  ejus  sunt  tribuenda,  et 
sales,  quos  continet,  facilius  separantur  ob  a- 
quosae  partis  defectum,  prompte  redditur  ru¬ 
brum  sedimentum  in  copia.  Aliqui  diverso 
modo  rationem  reddere  contenderunt  pro  Uri¬ 
nae  inopia,  proponentes  originem  ducere  ex 
quibusdam  Renum  obstructionibus,  alii  ex  eo¬ 
rum  actione  deficiente,  et  Doctor  Darwin  sen¬ 
tentiam  intulit  utrique  diversam.  Proxima 
Hydropis  causa,  inquit  ille,  paralysis  est  quo¬ 
rumdam  vasorum  in  absorbente  systemate ; 
dum  alia  plus  solito  agunt :  et  hinc  fiunt  Uri¬ 
nae  defectus  in  copia,  ej usque  crassitudo  ob 
absorptas  partes  tenuiores  #. 

In  quibusdam  exemplis  ubi  vires  insitae 
haud  exhauriuntur,  morbus  per  crisin  sponte 
desinit  in  insolitum  magnumque  continuum 


*  Darwm’s  Zoonomia,  Sect.  xxix.  5.  1. 

Urinae  fluxum  *  Notum  est  tamen,  hoc  ra¬ 
rissime  se  ita  habere.  At  in  omni  Hydropis 
exemplo,  fluxus  urinae  praeter  solitum  copio¬ 
sus,  sive  sponte  sive  aliter  inductus,  faustissi¬ 
mum  signum  habendus  est. 

Ex  supradictis  videmus  quanta  proprietate 
noster  eximius  Professor,  Doctor  Home,  mo¬ 
neat  Urinae  diarium  servare  morbo  durante, 
ut  litem  componamus  de  utilitate  aegro  dandi 
aquae  copiam  pro  ejus  effectibus  diureticis. 
De  hac  enim  re  olim  multum  disputatum  est. 
Nunc  vero  simul  certiores  facti  sumus  Urinae 
modum  comparando  cum  potione  assumpta, 
et  si  alia  alii  sit  aequalis,  aut  praesertim  si  illa 
hac  amplior,  tunc  satis  constat  hunc  usum 
esse  utilem,  ut  probatur,  nullam  aquam  ab¬ 
sorberi,  aut  illi  jam  in  corpore  congestae 
addi  f. 

Praeterea  chemicae  Urinae  mutationes  at¬ 
tentione  haud  minus  dignae  sunt,  ut  ex  his 


*  Conspect.  Mcd.  Theoret.  p.  231. 
t  Aucl.  Praelect.  de  Mat.  Med.  in  Academia. 

bene  scimus,  quantum  utilitatis  adferant,  tam 
in  medicinam  dirigendo,  quam  in  justam  prog- 
nosin  formando.  Ideoque  brevem  subjiciam 
conclusionum  retrospectum,  quas  Blackall  in¬ 
duxit  ex  rebus  supradictis. 

I.  Quod  attinet  ad  judicandum  sanguinis 
mittendi  effectum,  et  quatenus  quibusdam  in 
hydropis  generibus  adhiberi  debeat,  firmitate, 
copia,  citaque  Urinae  coagulatione ;  ej  usque 
limites  aucta  hujus  fluidi  emissione,  plane  in¬ 
dicantur.  Adesse  enim  inveniuntur  copia  et 
firmitas  albuminis  in  eadem  ratione,  ac  appa¬ 
ret  inflammatio  ;  cujus  absentia  dignosci  potest 
soluta  coagulatione,  altoque  caloris  gradu,  qui 
ad  praecipitandum  necessarius  est. 

II.  Quod  ad  morbi  curationem  purgantibus 
spectat,  supertartritem  potassae  et  alia  salina 
remedia  indicari  parca  Urina,  lateritio  sedi¬ 
mento  et  sero  onusta,  sed  contraindicari  ea¬ 
dem  pallida  et  aquosa  inventum  est. 

III.  Morbum  curando  per  diuretica,  utiles 
esse  repertum  est  scillae  praeparationes,  prae¬ 
cipue  ubi  minor  justo  erat  Urina,  rufi  coloris, 
et  sedimento  expleta  sine  sero.  Quinetiam 
profuerunt,  ubi  partim  erat  coagulata,  sed 

semper  minus,  prout  id  ipsum  plus  insigne 
fiebat,  quod  inflammationem  et  concoctionis 
organorum  debilitatem  indicabat;  et  rebus 
sese  ita  habentibus,  melius  respondebat  tinctu¬ 
ra  cantharidum  vim  augendo  coagulandi. 

IV.  Digitalis  Hydropem  cito  amovet  Scar¬ 
latinae  succedentem,  ubi  adest  Urina  quae 
facile  coagulatur  *.  Sin  autem  haec  calore  non 
modo  coit,  sed  quoque  parca,  et  haud  nimii 
coloris,  et  fusca,  ubi  redditur,  et  sanguinem 
rubrum  continet,  vel  turbida  fit  frigescendo 
et  lateritium  deponit  sedimentum,  haec  omnia 
existimantur  huic  morbo  fausta,  ex  diversis 
causis  orienti.  Deinde  si  in  copia  fluit,  dilui¬ 
tur,  et  indies  calore  minus  praecipitat,  bonum 
praedicamus. 

V.  Fructus  pro  diaeta  (ob  plurimas  rationes 
jam  dictas  ubi  de  Diabete  agebatur)  nunquam 
adhibendi,  sed  caute,  ab  illis  sunt  evitandi, 
qui  patiuntur  ex  nimio  fluxu  pallidae  aquosae 
Urinae. 

Si  post  aquam  evacuatam,  Urina  adhuc  al- 


*  Vide  Eand.  Observat,  in  Praxi  Thomas. 

bumen  continet,  tonica  administrari  debent 
maxima  cura ;  si  praemature  adhibentur,  sine 
dubio  morbum  rursus  inducent  pessima  in 
forma.  Si  effusum  fluidum  absorbetur  prae¬ 
cipue  post  Digitalis  usum,  corporis  vires  fir¬ 
mant,  et  aegrum  reddunt  ad  morbi  impetum 
minus  proclivem.  Si  crassa  est  Urina  ex  a- 
quae  defectu,  vel  bilis  praesentia,  hydrargyri 
usus  maxime  prodesse  mihi  videtur  in  obstruc¬ 
tionibus,  quae  fortasse  adsint,  praecipue  illis 
Hepatis,  amovendis. 

Si  contra  vero  serum  adest,  hydrargyri  u- 
sus  noxam  infert,  quia  et  gignit  et  auget  ejus 
fluxum,  ut  saepe  observatum  est  in  Hydrope 
post  Scarlatinam.  Ubicunque  fusca  est  urina, 
et  coagulari  haud  potest,  pulvis  scillae  calome- 
lane  compositus  maxime  prodest. 

Observationes  hae,  tam  ex  magno  momento 
in  medicina,  quam  ex  affinitate  arcta  ad  rem, 
de  qua  agimus,  attentionem  sibi  merito  vindi¬ 
cant,  et  omitti,  ut  mihi  videtur,  nequaquam 
debent. 

III.  In  Hydrothorace  et  Ascite,  Urina 
quoque  parca  est,  sed  in  physicis  aut  chemicis 
dotibus  parum  distat  a  priori. 

IV.  In  Hydrocephalo,  quamvis  Urina 
nihil  mutari  apparet,  tamen,  ubi  accuratae 
chemicae  analysi  subjicitur,  maximam  subiisse 
mutationem  reperitur.  Enim  vero  Urea  deesse 
invenitur:  qua  ex  re  haec  quaestio  facta  est.  An 
Ureae  defectus  in  aegris  Hydrocephalo  affectis 
signum  sit,  quo  dignosci  potest  Hydrocepha- 
lus  idiopathicus  ex  Hydrocephalo,  qui  e  mor¬ 
bido  Hepate  oritur  ?  # 

ln  quibusdam  sed  nequaquam  in  omnibus 
exemplis,  Urina  foetidum  et  sanguineum  de¬ 
ponit  sedimentum,  quod,  ut  mihi  videtur, 
oriri  potest  ex  immodico  calomelanis  usu  ;  sed 
ne  in  aegris  quidem  ineuntis  aetatis,  qui  illam 
sine  voluntate  lecto  saepe  reddunt  discernere 
ejus  mutationes  facile  est.  In  aliis  enim  ca¬ 
lore  coalescit,  quod  in  aliis  haud  fieri  potest. 

V.  In  Rachitide  aliquibus  persuasum  est, 
phosphatem  calcis  per  Urinam  e  corpore  evehi, 
quibus  consentit  Richerand,  et  his  verbis  uti¬ 
tur  :  “  Dans  le  Rachitis,  c’est  par  les  urines 


*  Vicle  Rose — Annals  of  Philosophy,  tom.  v.  p.  425. 

“  que  s’  £coule  le  phosphate  calcaire  *”  Ori¬ 
tur  haec  opinio  ex  ejusdem  particulis  in  copia 
detectis  in  eorum  Urina,  qui  hoc  morbo  labo¬ 
rabant.  In  plurimis  tamen  exemplis,  haec 
materia  haud  praeter  naturam  abundat,  et  po¬ 
tius  est  consideranda,  quasi  forte  accidisse; 
ideoque  nulla  induci  potest  generalis  conclusio. 
Potius  mihi  videtur,  illam  in  propria  quanti¬ 
tate  haud  suppeditari,  quam  post  ejus  deposi¬ 
tionem,  e  corpore  iterum  evehi  hac  excretione. 
Cum  enim  apparet,  nunquam  quantitate  adest, 
qualis  pro  phenomeno  rationem  reddat.  Scio 
vero  experimentis  Doctoris  Davy,  nuperrime 
factis ;  quibusdam  persuasum  esse,  quantita¬ 
tem  phosphatis  calcis  in  ossibus  non  immi¬ 
nuere,  et  potius  credere  id  in  forma  super- 
phosphatis,  his  adesse;  ex  qua  causa  dicunt, 
phosphas  in  urina  apparere  ;  adhuc  tamen  haec 
parum  accurate  confirmantur. 

I.  In  ordine  Impetiginum  Scorbutus  adest. 
In  acuto  morbi  stadio  Urina  subfusci  coloris 
in  quantitate  minuitur,  et  eodem  tempore  fit 


v  RicherancTs  Elemens  de  Physiologie,  chap.  prem. 

valde  alkalina,  et  coeruleum  vegetabile  infu¬ 
sum  in  viridem  colorem  mutat  *,  superabun- 
dante  copia  salium  ammoniae.  Hinc  urina 
ubi  quantitate  increscit,  et  minus  alkalina  fit, 
bonum  praesagit  eventum. 

II.  In  Ictero,  quamvis  solito  in  modo  fluit 
Urina,  tamen  interdum  parcior,  et  subrubri 
coloris,  omnique  exemplo  variat.  In  quodam, 
alte  flavescere  observatur,  deponitque  fuscum 
sedimentum  laterum  instar.  Linteo  immerso, 
statim  tingitur  colore,  qui  ex  bilis  praesentia 
oritur,  quae  nitroso  vel  muriatico  acido,  et 
posteriore  praecipue  detegitur  f.  Cum,  igitur, 
his  acidis  additis,  viridescere  cessat  et  dum  eo¬ 
dem  tempore  increscit  copia  colligere  nobis 
licet,  obstructiones  bilis  itineris  in  Duodenum 
amoveri,  ideoque  flavum  cutis  colorem  cum 
omnibus  aliis  signis  statim  esse  discessurum. 

In  classe  Localium,  nihil  mihi  repertum  est, 
quod  ad  hanc  rem  pertineat,  aut  attentione 
dignum  sit.  His  rebus  explicatis,  quas  initio 


*  Thomas’s  Practice  of  Physic,  p.  589, 
t  Ann.  dc  Chira.  xxxi.  48. 

suscepi,  qua  potui  accuratione,  huic  operi, 
quamvis  minus  polito,  finem  imponere  festino, 
lectores  veniam  rogans.  Nam  inquit  Cicero, 
“  Non  me  pudet  fateri  nescire  quid  nesciam.” 
Quamvis  in  verbis  Plinii  dicere  vix  possumus, 
“  Urina  sola,  auguria  valetudinis  habet ta¬ 
men  res  maximi  momenti  est,  (cui  parum  eog? 
nitae  medici  minimam  adhuc  dederunt  atten¬ 
tionem),  et  Gregorius  haec  verba  habet,  “  Quo- 
circa  factum  est,  ut  medicis  fere  solenne  fue- 
“  rit  ad  statum  urinae  aegrotantium,  imprimis 
“  febricitantium,  respicere,  multique  operam 
“  dederint,  ut  ejus  varietatum  rationem  redde- 
“  rent,  variorumque  eventuum  quos  crederent 
<e  ex  iis  praedici.”  <c  Multum  vero  abest  ut 
<e  medici,  nostris  temporibus,  tantum  hujus- 
6e  modi  signis  confidant  quantum  majores  con- 
“  fisi  essent.  Non  dubium  vero  est,  notitiam 
“  istarum  varietatum  sagaci  et  solerti  medico, 
“  qui  vel  minima  non  spreverit,  haud  medio- 
“  eris  interdum  utilitatis  fore*.” 


*  Conspect.  Medicin.  Theoret.  dccxxxv.  Quid  ad  ar¬ 
tem  medicam  conferat  inspectio  ejus.— -Vide  Bellini  de 
Urinis,  cap.  i. 

“  Nobis  enim  nostra  academia  magnam  li- 
st  centiam  dat,  ut  quodcunque  maxime  proba- 
bile  occurrat,  id  nostro  jure  defendere  li« 
ceat.”— Cicero. 


FINIS. 

